Sukrin

Sukrin er et varemerke som brukes om forpakninger av erytritol (E968), som er et søtstoff som finnes naturlig i blant annet pærer, druer, melon og sopp. Sukrin kom på det norske markedet i 2007, og ble landets første såkalte sukkererstatning som hevdes å være både naturlig og kalorifri. Ifølge produsenten inneholder erytritol ingen kalorier som tas opp av kroppen, og studier skal også vise at det heller ikke har noen påvirkning på blodsukkernivået.

Forpakningene med sukrin finnes i flere ulike varianter: Original-Sukrin, SukrinMelis, Sukrin Gold, Sukrin:1 og Sukrin+. 

I en studie publisert i Nature Medicine 27. februar 2023, hevdet forskere ved Cleveland Clinic at de kunne vise en sammenheng mellom høyere blodnivåer av erytritol og en økt risiko for hjerteinfarkt og hjerneslag.

Eierskap 
Varemerket Sukrin eies av det norske firmaet Funksjonell Mat AS. Firmaet ble stiftet i 2007, og eksporterer i dag varer til land i Europa, samt til USA og Australia. I 2012 kom Funksjonell Mat på andreplass i kåringen av Årets Gasellebedrift i Norge.

Referanser

Eksterne lenker 
 

Matvaremerker
Søtningsstoffer
Norsk mat